Dilecte atque multum amabili sponse mee nomine Matselina, ego Livo sponsus tuus, pro amore et benevolentia, et per consilium parentum nostrorum amborum et si Domino placuerit, ad te sociare volo. Propter amorem, dono tibi in dotalicium de rebus meis que sunt site in pago Matisconensi, in agro Salorniacensi, in villa Carbonerias: hoc est mansus, cum vinea et curtilario, qui terminatur a mane et a medio die viis publicis, a sero terra Oylart, a circio Hugonis; et que habet in ipsa terminatione tibi dono, et que habet in ipsa villa pratum unum medietatem tibi dono, qui terminatur a mane via publica, a medio die Teutsani et Witbert, a sero Sancti Boniti, a circio Sancti Vincentii. Et dono tibi de alia hereditate tertiam partem, quesitum et inquirendum: hec sunt vineis et arboribus et mansionibus et curtilario, campis, pratis, fontis, quesitum et inquirendum. Si heres exierit de nobis teneat et si non unusquisque in vita sua habeat usum et fructum, et post nostrum decessum, una medietas ad propinquos meos revertatur; de alia medietate facias quicquid volueris sine ullo contradicente, et si ullus homo calumniare voluerit auri libras II componat, firma et stabilis permaneat cum stipulatione subnixa. Actum Carbonerias. S. Livonis qui dotalicium fieri et firmare rogavit. Et dono tibi servum et ancillam nomine Bernart et Maria. S. Girardi. S. Humberti. S. Alii Humberti. S. Constantini. S. Uberti. Ego Aimo presbiter scripsi, die Mercurii, mensis octobris, regnante Rotberto rege.